Nirvana

Nirvana oli Ameerika Ühendriikides asutatud grungeansambel.

Bändi laulja ning kitarrist Kurt Cobain ja bassimängija Krist Novoselic tegid nii raadiotes mängitavat populaarset muusikat kui ka rasket rokki. Nirvana muusika on agressiivne ja suunatud inimeste vastu, keda Cobain vihkas või armastas. Viljeletud grungemuusika järgi võib nende loomingut pidada lärmakaks ja otsekoheseks. 

Kurt Cobain ja Krist Novoselic kohtusid 1986. aastal. Mõlema sünnikohaks on Seattle'i lähedal asuv Aberdeeni linn. Sõbrad moodustasid ansambli Fecal Matter, mille nimi aga tihti muutus. Kui bändi nimeks oli juba Nirvana, liitus nendega trummar Aaron Burckhard. Nirvana olevat andnud oma esimese kontserdi Seattle'is 24. aprillil 1988. Samal aastal lahkus bändist Aaron Burckhard, teda asendas mõned kuud Dave Foster, kuid kelle hiljem vahetas välja Chad Channing.

Bändi esimene album "Bleach" ilmus 1989. aasta juunis Sub Pop'i nimelise iseseisva plaadifirma all. Plaadiümbrisel on bändi koosseisu kuuluvana nimetatud ka kitarrist Jason Everman, kuid ta lisati sinna vaid seetõttu, et laenas albumi salvestamiseks 606 dollarit. Juba järgmise aasta aprillis ja mais oli ansambel turneel, selle lõppedes lahkus bändist trummar Chad Channing, kelle asemele tuli Dave Grohl.

1990. aastal sõlmis Nirvana lepingu plaadifirmaga DGC (David Geffen Company) ning hakkas salvestama oma uut albumit "Nevermind", millele tahtis Cobain algselt pealkirjaks panna "Sheep". "Nevermind" avaldati 24. septembril 1991. DGC lootis, et "Nevermindi" suudetakse müüa 250 000 eksemplari, kuid albumi esimene singel "Smells Like Teen Spirit" saavutas suure edu väga kiiresti ning 1991. aasta jõuludeks müüdi "Nevermindi" 400 000 eksemplari nädalas. "Smells Like Teen Spirit" võitis MTV auhinna parima alternatiiv-muusikavideo eest ning album "Nevermind" sai kuldplaadi auhinna. "Nevermindilt" avaldati veel kolm singlit: "Come As You Are", "Lithium" ja "In Bloom".

Järgmine album "Incesticide" ilmus 1992. aasta 14. detsembril Euroopas ning 15. detsembril Ameerika Ühendriikides. "Incesticide" sisaldab demosid, väljavõtteid ja raadioeetris esitatud lugusid. Plaat oli edukas, kuid ei saavutanud sellist läbimurret nagu "Nevermind".

1993. aasta veebruaris hakkas ansambel salvestama albumit "In Utero". Cobain tahtis esialgu panna albumi pealkirjaks "I Hate Myself and I Want To Die", kuid Novoselic muretses, et selle tagajärjel võidakse nad kohtusse kaevata. "In Utero" anti välja 21. septembril 1993, mille esimene singel "Heart-Shaped Box" võitis MTV auhinna parima muusikavideo eest. "In Uterolt" avaldati veel kaks singlit: "All Apologies / Rape Me" ning "Pennyroyal Tea". Viimane anti välja alles 2014. aastal, kuna Cobain suri enne loo avaldamiseni jõudmist.

1993. aasta detsembris andis ansambel MTV saates “Unplugged” akustilise kontserdi. Saatematerjalidega kontsertplaat "MTV Unplugged In New York" ilmus 1. novembril 1994, kus on lisaks kaks lugu, mida MTV üle ei kandnud.

Bänd läks laiali 8. aprillil 1994, kui leiti Kurt Cobaini surnukeha.

1996. aastal ilmus album "From The Muddy Banks Of The Wishkah", kus on bändi kontsertlindistused aastatest 1989–1994.

Aastal 2002 tuli välja kogumikalbum "Nirvana", kus lisaks parimatele hittidele on ka laul "You Know You're Right", mis on lõpetamata demo bändi viimasest lindistamissessioonist. 

Nirvana albumeid on Ameerika Ühendriikides müüdud üle 25 miljoni ja kogu maailmas 50 miljonit.

Koosseis
Kurt Cobain (laul, kitarr; 1987–1994)
Krist Novoselic (basskitarr; 1987–1994)
Dave Grohl (trummid; 1990–1994)

Endised liikmed
Aaron Burckhard (trummid; 1987–1988)
Dale Crover (trummid; 1988, 1990)
Dave Foster (trummid; 1988)
Chad Channing (trummid; 1988–1990)
Jason Everman (kitarr; 1989)
Dan Peters (trummid; 1990)

Liikmed kontsertidel
Pat Smear (kitarr; 1993–1994)
Lori Goldston (tšello; 1993–1994)
Melora Creager (tšello; 1994)

Diskograafia

Albumid ja kogumikud
AastaPealkiriPlaadifirmaMuu info 1989 "Bleach" Sub Pop Esimene stuudioalbum 1991 "Nevermind" Geffen Teine stuudioalbum 1992 "Incesticide" Geffen Kogumik haruldastest stuudiosalvestistest, B-pooltest, laulude alternatiivsetest versioonidest ja kaveritest 1993 "In Utero" Geffen Kolmas stuudioalbum 1994 "MTV Unplugged in New York" Geffen Akustiline kontsertalbum 1995 "Singles" Geffen Singlid albumitelt "Nevermind" ja "In Utero" 1996 "From the Muddy Banks of the Wishkah" Geffen Kogumik-kontsertalbum 2002 "Nirvana" Universal Ametliku pealkirjata kogumik, tuntud ka kui "Best of" ja/või "Greatest Hits". Sisaldab varem avaldamata lugu "You Know You're Right". 2004 "With the Lights Out" Geffen Kogumik, mis koosneb kolmest CD-st ja ühest DVD-st. Sisaldab haruldasi ja varem avaldamata materjale. 2005 "Sliver: The Best of the Box" Geffen 19 lugu kogumikult "With the Lights Out", lisaks kolm varem avaldamata salvestist2010"Icon"Universal

Singlid ja EP-d
AastaPealkiriPlaadifirmaMuu info 1988 "Love Buzz" Sub Pop Albumilt "Bleach", 1000 eksemplari 1989 "Blew" (EP) Sub Pop EP ilmus ainult Prantsusmaal ja Suurbritannias 1990 "Sliver" Sub Pop  1991 "Molly's Lips" Sub Pop Koos The Fluidiga, Nirvanalt B-pool "Molly's Lips" (kontsertsalvestus). Esimene väljalase mustal vinüülil (2500 eksemplari) ja teine väljalase sinisel vinüülil (3500 eksemplari). 1991 "Here She Comes Now" Communion The Velvet Undergroundi kaverid koos The Melvinsiga, Nirvanalt "Here She Comes Now". 1000 eksemplari kaheksa eri värvi kujundusega. 1991 "Smells Like Teen Spirit" Geffen Albumilt "Nevermind" 1991 "On a Plain" Geffen Promosingel albumilt "Nevermind" 1992 "Hormoaning" (EP) Geffen Turnee promo-EP, ilmus ainult Austraalias ja Jaapanis 1992 "Come as You Are" Geffen Albumilt "Nevermind" 1992 "Nevermind It's an Interview" Geffen Promo-CD 1992 "Lithium" Geffen Albumilt "Nevermind" 1992 "In Bloom" Geffen Albumilt "Nevermind" 1992 "Oh, the Guilt" Touch and Go Koos The Jesus Lizardiga, Nirvanalt B-pool "Oh, the Guilt". 100 000 eksemplari üle maailma. 1993 "Heart-Shaped Box" Geffen Albumilt "In Utero" 1993 "All Apologies"/"Rape Me" Geffen Albumilt "In Utero" 1994 "Pennyroyal Tea" Geffen Planeeritud väljalase albumilt "In Utero", mis jäi pärast Kurt Cobaini surma välja andmata. Arvatakse, et säilinud on vaid mõnisada CD-d ja mitte ühtki vinüüleksemplari. 1994 "About a Girl" Geffen Albumilt "MTV Unplugged in New York". Peamiselt avaldatud Euroopas, koos 5000-eksemplarise piiratud koguses väljalaskega Austraalias. 1994 "The Man Who Sold the World" Geffen Promosingel albumilt "MTV Unplugged in New York". 1995 "Where Did You Sleep Last Night" Geffen Promosingel albumilt "MTV Unplugged in New York". 1995 "Lake of Fire" Geffen Promosingel albumilt "MTV Unplugged in New York". 1996 "Aneurysm" Geffen Promosingel albumilt "From the Muddy Banks of the Wishkah", avaldatud albumi promomiseks raadios. 1996 "Drain You" Geffen Promosingel albumilt "From the Muddy Banks of the Wishkah". 2002 "You Know You're Right" Geffen Promosingel albumilt "Nirvana", avaldatud albumi promomiseks raadios.


Kategooria:Ameerika Ühendriikide ansamblid
Kategooria:Grunge ansamblid
Kategooria:Alternatiivroki ansamblid